Vilnius, 2025 m. gegužės 5 d.

**„Lidl“ vasarai ieško apie 70 sezoninių darbuotojų: labiausiai laukiami poilsiautojų pamėgtuose miestuose**

**Artėjant vasaros sezonui, mažmeninės prekybos tinklas „Lidl“ pradeda sezoninių darbuotojų paiešką kurortuose prie jūros ir ežerų. Jiems siūlomas konkurencingas atlyginimas, „Lidl“ dovanų kortelės bei galimybė tęsti karjerą įmonėje ir po vasaros sezono. Šiemet planuojama įdarbinti apie 70 sezoninių darbuotojų.**

Didžiausias darbuotojų poreikis jaučiamas Molėtuose, tačiau papildomų komandos narių ieškoma ir kituose miestuose: Kaune, Vilniuje, Jurbarke, Alytuje, Marijampolėje, Palangoje, Kretingoje, Telšiuose, Klaipėdoje, Utenoje, Ukmergėje, Elektrėnuose, Panevėžyje, Vilkaviškyje, Druskininkuose bei Kaišiadoryse.

Pasak „Lidl Lietuva“ korporatyvinių reikalų ir komunikacijos vadovo Antano Bubnelio, sezoniniai darbuotojai reikalingi ne tik dėl padidėjusio klientų srauto, bet ir siekiant užtikrinti nuolatinių darbuotojų poilsį bei galimybę atostogauti vasaros laikotarpiu.

„Šiltuoju sezonu žmonės daugiau keliauja po Lietuvą, aktyviau lankosi kurortuose ir prie ežerų, tad tokiose vietovėse kaip Molėtai, Druskininkai, Klaipėda ar Kretinga pirkėjų srautai ženkliai išauga. Be to, vasarą atostogauja ir mūsų nuolatiniai darbuotojai, todėl papildomos komandos narių rankos padeda užtikrinti kokybišką aptarnavimą bei sklandų parduotuvių darbą“, – sako A. Bubnelis.

Pagrindiniai vasaros sezono darbai parduotuvėse apima prekių papildymą lentynose, klientų aptarnavimą kasoje, prekių šviežumo ir kokybės užtikrinimą bei bendros tvarkos palaikymą.

Prisijungti kviečiami ir tie, kurie neturi ankstesnės patirties prekybos srityje – prieš pradedant darbą, visiems naujiems komandos nariams organizuojami išsamūs teoriniai ir praktiniai mokymai. Norint dalyvauti atrankoje, pakanka užpildyti paraiškos formą internete – su atrinktais kandidatais susisieks „Lidl Lietuva“ atstovai.

Susipažinti su darbo pozicijomis galima čia: [Sezoninis darbas „Lidl“ parduotuvėse](https://karjera.lidl.lt/darbo-paieska?page=1&query=sezoninis&filter=%7b%22contract_type%22:%5b%5d,%22employment_area%22:%5b%5d,%22entry_level%22:%5b%5d%7d&with_event=true&hash=)

**Sezoninis darbas su galimybe pasilikti**

Su sezoniniais darbuotojais pasirašoma terminuota darbo sutartis nuo gegužės iki rugpjūčio mėnesio. Į šią poziciją gali kandidatuoti tik pilnametystės sulaukę asmenys.

Pasak „Lidl Lietuva“ korporatyvinių reikalų ir komunikacijos vadovo, sezoninis darbas yra ne tik puiki proga papildomai užsidirbti, bet ir įgyti vertingos darbinės patirties, susipažinti su mažmeninės prekybos sektoriumi ir netgi įsitvirtinti įmonėje ilgesniam laikui.

„Matydami darbuotojų motyvaciją ir gerus rezultatus, mielai siūlome galimybę likti dirbti ilgesniam laikui. Tad tiems, kurie nori susipažinti su mažmeninės prekybos sektoriumi ir „pasimatuoti“ vakarietišką darbo kultūrą, kur puoselėjamos pasitikėjimo, pagarbos ir komandiškumo vertybės, sezoninis darbas yra puiki proga“, – pažymi A. Bubnelis.

**Konkurencingas darbo užmokestis ir papildomos naudos**

Sezoniniams darbuotojams „Lidl“ siūlo konkurencingą, minutės tikslumu apskaičiuojamą, darbo užmokestį. „Rekvizitai.lt“ duomenimis, pirmąjį šių metų ketvirtį vidutinis užmokestis prieš mokesčius „Lidl Lietuva“ siekė 2172,65 euro bei buvo didžiausias tarp didžiųjų prekybos tinklų. Vidutinis darbo užmokestis apskaičiuojamas remiantis visą kalendorinį mėnesį įmonėje dirbusių darbuotojų atlyginimo duomenimis.

Be to, kiekvieną mėnesį darbuotojams suteikiamos „Lidl“ kortelės, už kurias galima įsigyti prekių visose prekybos tinklo parduotuvėse.

Ypatingas dėmesys skiriamas ir darbuotojų sveikatai. Visi „Lidl“ darbuotojai gali naudotis anonimine emocinės gerovės ir konsultacijų programa „Gali mumis pasikliauti!“, kuri leidžia visą parą nemokamai telefonu pasitarti su psichologais, teisininkais ar asmeninių finansų specialistais. Taip pat įmonė suteikia privatų sveikatos draudimą, apimantį neribotą ambulatorinį gydymą bei galimybę draudimo lėšomis padengti dalį odontologijos, optikos paslaugų, maisto papildų ir vitaminų pirkimo išlaidų. Ši nauda bus suteikiama ir sezoniniams darbuotojams, jei jie įmonėje išdirbs 3 mėnesius ir nuspręs likti komandoje ilgesnį laiką.

„Lidl“ taip pat nuolat rūpinasi draugiška ir įtraukia darbo atmosfera bei bendruomenės stiprinimu – darbuotojai kviečiami į komandos renginius, dalyvauja konkursuose, švenčia bendras šventes.

Šiuo metu „Lidl Lietuva“ dirba daugiau nei 2,8 tūkst. darbuotojų. Iš viso Lietuvoje veikia 81 „Lidl“ parduotuvė 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)